גאורגי גונגדזה

גאורגי רוסלנוביץ' גונגדזה (אוקראינית: Георгій Русланович Ґонґадзе או גאורגי ר'ונר'אדזה גאורגית: გიორგი ღონღაძე 21 במאי 1969 - 16 בספטמבר 2000) היה עיתונאי אוקראיני ממוצא גאורגי. התפרסם, בין השאר, כמייסדו של אתר החדשות האינטרנטי "אוקראינסקה פרבדה" יחד עם אולנה פריטולה. עקב פעילותו העיתונאית נחטף ונרצח בשנת 2000 ליד קייב. אתר חשדות שהוא ייסד פעיל עד היום בערכיה של סבגיל מוסאייבה.

נסיבות מותו הפכו לסקנדל לאומי באוקראינה והובילו להפגנות נגד ממשלת אוקראינה ונשיאה באותם הימים, ליאוניד קוצ'מה. זהות רוצחיו של גונגדזה נחשפה במשפטים שנערכו בשנים 2008 ו-2013. הם היו עובדי שירותי הביטחון וקיבלו עונשים כבדים. אלמנתו, מירוסלבה גונגדזה, ושני ילדיה, קיבלו מקלט מדיני בארצות הברית, והתגוררו שם עד שנת 2001.

קריירה 
גונגדזה נולד בטביליסי שבגאורגיה, בן לפוליטיקאי גאורגי ולאחות אוקראינית. הוא קיבל את השכלתו באוניברסיטת לבוב שבלבוב במערב אוקראינה, שהיא גם מקום הולדתה של אמו, לסלי. תחילה התפרסם כעיתונאי בגאורגיה בדיווחיו על הקונפליקט באבחזיה, ולאחר מכן באוקראינה. הוא עבד בתחנת הרדיו "קונטיננט", שבסיסה היה בקייב, והייתה לו תוכנית משלו, "סיבוב ראשון עם גוגנדזה". גישתו העצמאית והנחושה עוררה עליו עד מהרה את עוינותו של לאוניד קוצ'מה, נשיא אוקראינה. ב-2005, אחרי מותו, עוטר בעיטור גיבור אוקראינה .

קישורים חיצוניים 

 איי פי, שר הפנים לשעבר של אוקראינה זומן לחקירה והתאבד, ynet, 4.3.2005, "יורי קרבצ'נקו היה אמור להיחקר בפרשת רצח עיתונאי שתמך באופוזיציה. היום נתבקש למסור עדות במשטרה אודות הפרשה, אך נמצא מת בביתו שבפרברי קייב"
 אלי ברדנשטיין ואילאיל שחר, החשוד ברצח נמלט לישראל, nrg מעריב, 26.6.2005, "הגנרל האוקראיני אלכסיי פוקאץ', החשוד העיקרי ברצח של העיתונאי גיאורגי גונגדזה, מתגורר בישראל - כך פרסם העיתון האוקראיני "סיבודניה"

הערות שוליים 

ערכים שבהם תבנית בריטניקה אינה מתאימה
עיתונאים גאורגים
אוקראינה: היסטוריה
גיבורי אוקראינה
אישים שנעלמו ואותרו
אוקראינים שנולדו ב-1969
גאורגים שנולדו ב-1969
נפטרים ב-2000